CELEX: 62005CA0462
Language: sk
Date: 2008-06-12 00:00:00
Title: Vec C-462/05: Rozsudok Súdneho dvora (štvrtá komora) z  12. júna 2008 – Komisia Európskych spoločenstiev/Portugalská republika (Nesplnenie povinnosti členským štátom — Prípustnosť — Rozhodnutá vec — Šiesta smernica o DPH — Článok 4 ods. 5 prvý pododsek, článok 12 ods. 3 písm. a) a článok 28 ods. 2 písm. e))

15.8.2008   
            
            
               SK
            
            
               Úradný vestník Európskej únie
            
            
               C 209/3
            
         Rozsudok Súdneho dvora (štvrtá komora) z 12. júna 2008 – Komisia Európskych spoločenstiev/Portugalská republika
   (Vec C-462/05) (1)
   
   (Nesplnenie povinnosti členským štátom - Prípustnosť - Rozhodnutá vec - Šiesta smernica o DPH - Článok 4 ods. 5 prvý pododsek, článok 12 ods. 3 písm. a) a článok 28 ods. 2 písm. e))
   (2008/C 209/03)
   Jazyk konania: portugalčina
   Účastníci konania
   
      Žalobkyňa: Komisia Európskych spoločenstiev (v zastúpení: R. Lyal a M. Afonso, splnomocnení zástupcovia)
   
      Žalovaná: Portugalská republika (v zastúpení: L. Fernandes, Â. Seiça Neves a R. Laires, splnomocnení zástupcovia)
   Predmet veci
   Nesplnenie povinnosti členským štátom – Porušenie článkov 12 a 28 šiestej smernice Rady (EHS) č. 77/388 zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, s. 1) – Ponechanie v účinnosti 5 %-nej zníženej sadzby za poplatky spojené s cestným prejazdom ponad rieku Tejo v Lisabone
   Výrok rozsudku
   
               1.
            
            
               Portugalská republika si tým, že ponechala v účinnosti 5 %-nú zníženú sadzbu dane z pridanej hodnoty uplatniteľnú na poplatky spojené s cestným prejazdom ponad rieku Tejo v Lisabone, nesplnila povinnosti, ktoré jej vyplývajú z článkov 12 a 28 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia, zmenenej a doplnenej smernicou Rady 2001/4/ES z 19. januára 2001.
            
         
               2.
            
            
               Portugalská republika je povinná nahradiť trovy konania.
            
         
      (1)  Ú. v. EÚ C 60, 11.3.2006.